cyanic-selkie/wikianc huggingface dataset:
প্রীতম আহমেদ
ব্যক্তিগত জীবন
বর্তমানে প্রীতম ইংল্যান্ডে স্থায়ীভাবে বসবাস করছেন এবং ব্রিটিশ মূলধারার সিনেমায় নিয়মিত অভিনয় করছেন।
ন্যাশনাল হিন্দু স্টুডেন্টস ফোরাম
ন্যাশনাল হিন্দু স্টুডেন্টস ফোরাম (NHSF (UK)) হল যুক্তরাজ্যের বিশ্ববিদ্যালয় এবং আরও শিক্ষা ক্যাম্পাসে পরিচালিত হিন্দু সমাজের একটি নেটওয়ার্ক । NHSF (UK) ১৯৯১ সালে একটি হিন্দু ম্যারাথনের একটি স্টল থেকে শুরু হয়েছিল, কিন্তু এখন যুক্তরাজ্যের আশেপাশে প্রায় ৫০টি বিভিন্ন প্রতিষ্ঠানে কাজ করছে।
ইতিহাসবিদ এডওয়ার্ড অ্যান্ডারসন মতে এটি ভারতের হিন্দু জাতীয়তাবাদী সংগঠন সংঘ পরিবারের সম্পর্কযুক্ত।
নগরকান্দা পৌরসভা
নগরকান্দা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা।
ইতিহাস
নগরকান্দা পৌরসভা ১৬ মার্চ ১৯৯৯ সালে গঠন করা হয়।
আয়তন ও জনসংখ্যা
নগরকান্দা পৌরসভার আয়তন- ৭.৫ বর্গ কিলোমিটার। জনসংখ্যা ১৮,৯৫৭ জন।
শিক্ষা
শিক্ষার হার : ৫৮%।
শিক্ষা প্রতিষ্ঠানঃ
জনপ্রতিনিধি
'''বর্তমান মেয়র- মো. রায়হান উদ্দিন মিয়া'''
হামরো পার্টি
হামরো পার্টি (এইচপি) হচ্ছে ভারতের পশ্চিমবঙ্গের দার্জিলিং জেলা এবং কালিম্পং জেলার একটি রাজনৈতিক দল। ২০২১ সালের ২৫ নভেম্বরে দলটি প্রতিষ্ঠিত হয়। এই দলের সভাপতি হলেন অজয় এডওয়ার্ডস। তিনি আগে গোর্খা ন্যাশনাল লিবারেশন ফ্রন্টের নেতা ছিলেন।
নির্বাচনের ইতিহাস
হামরো পার্টি ২০২২ সালের ফেব্রুয়ারিতে দার্জিলিং পৌরসভা নির্বাচনে প্রতিদ্বন্দ্বিতা করেছিল। দলটি মোট ৩২টি আসনের মধ্যে ১৮টি আসন জিতে বোর্ড গঠন করে। ২০২২ সালের ২৬ শে জুন অনুষ্ঠিত গোর্খাল্যান্ড আঞ্চলিক প্রশাসন নির্বাচনে হামরো পার্টি ৪৫ টি আসনে প্রতিদ্বন্দ্বিতা করে ৮টি আসনে জয়লাভ করে
বেউলা বন্ডি
বেউলা বন্ডি (Beulah Bondi; ৩ মে ১৮৮৯ - ১১ জানুয়ারি ১৯৮১) একজন মার্কিন চরিত্রাভিনেত্রী ছিলেন। তাকে প্রায়ই মাতৃস্থানীয় চরিত্রে অভিনয় করতে দেখা গেছে, যদিও তিনি অন্যান্য অসংখ্য চরিত্রে অভিনয় করেছেন। তিনি শিশু অবস্থায় মঞ্চে তার অভিনয় জীবন শুরু করেন। ১৯২৫ সালে ব্রডওয়ে মঞ্চে স্ট্রিট সিন নাটক দিয়ে নিজেকে অভিনেত্রী হিসেবে প্রতিষ্ঠা করেন এবং এই নাটকের ১৯৩১ সালের চলচ্চিত্র সংস্করণেও একই চরিত্রে অভিনয় করেন।
১৯৩০-এর দশকের তিনি অসংখ্য চলচ্চিত্রে পার্শ্ব চরিত্রে অভিনয় করেন এবং তন্মধ্যে দ্য গর্জিয়াস হাসি (১৯৩৬) ও অভ হিউম্যান হার্টস (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি অভ হিউম্যান হার্টস, ভিভাশাস লেডি, মিস্টার স্মিথ গোজ টু ওয়াশিংটন (১৯৩৯) ও ইট্‌স আ ওয়ান্ডারফুল লাইফ চলচ্চিত্রে জেমস স্টুয়ার্টের মায়ের ভূমিকায় অভিনয় করেন। ১৯৩০-এর দশক থেকে ১৯৫০-এর দশক পর্যন্ত হলিউডে তিনি তার কর্মজীবনের শীর্ষে অবস্থান করলেও তিনি অবসরে যাননি। তিনি শেষ জীবন পর্যন্ত অভিনয় চালিয়ে যান এবং ১৯৭৬ সালে ৮৭ বছর বয়সে দ্য ওয়ালটন্স-এ অতিথি চরিত্রে অভিনয় করে একটি প্রাইমটাইম এমি পুরস্কার অর্জন করেন।
প্রারম্ভিক জীবন
বন্ডি ১৮৮৯ সালের ৩রা মে ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা আব্রাহাম ও. বন্ডি একজন লেখক ও আবাসন ব্যবসায়ের সাথে জড়িত ছিলেন এবং মাতা ইভা সুজানা (জন্মনাম: মার্বেল)।  যখন তার বয়স তিন, তার পরিবার ইন্ডিয়ানা অঙ্গরাজ্যের ভালপারাইসোয় চলে যান। বন্ডি সাত বছর বয়সে ভালপারাইসোর মেমোরিয়াল অপেরা হাউজে লিটল লর্ড ফন্টলেরয় নাটকে সড্রিক এরল চরিত্রে অভিনয়ের মধ্য দিয়ে মঞ্চে তার অভিনয় জীবন শুরু করেন। তিনি ১৯০৭ সালে ফ্রান্সেস শিমার একাডেমি (পরবর্তীকালে শিমার কলেজ) থেকে পড়াশোনা সমাপ্ত করেন, এবং পরবর্তীকালে ভালপারাইসো বিশ্ববিদ্যালয় থেকে বাগ্মিতা বিষয়ে ১৯১৬ সালে স্নাতক এবং ১৯১৮ সালে স্নাতকোত্তর ডিগ্রি অর্জন করেন।
মৃত্যু
বন্ডি ১৯৮১ সালের ১১ই জানুয়ারি ৯১ বছর বয়সে তার বিড়ালের উপর হোঁচট খেয়ে পড়ে পাঁজরে আঘাত পেয়ে মৃত্যুবরণ করেন।
কেনেমা
কেনেমা (Kenema) হল সিয়েরা লিওনের পূর্বাঞ্চলীয় প্রদেশের সর্ববৃহৎ শহর। এটি কেনেমা জেলার সদর এবং পূর্বাঞ্চলীয় প্রদেশের অন্যতম প্রধান অর্থনৈতিক কেন্দ্র। কেনেমা ফ্রিটাউন ও বো এর পর সিয়েরা লিওনের তৃতীয় বৃহত্তম শহর। ২০১৫ সালের সিয়েরা লিওন আদমশুমারী অনুসারে এ শহরের জনসংখ্যা ২০০,৩৫৪ জন । কেনেমা রাজধানী ফ্রিটাউন থেকে দক্ষিণ পূর্ব দিকে প্রায় ৩০০ কিলোমিটার (১৮৫ মাইল) এবং বো থেকে দক্ষিণে ৬০ কিলোমিটার (৪০ মাইল) দুরে অবস্থিত। কেনেমা সিয়েরা লিওনের দক্ষিণ পূর্বাঞ্চলের দ্বিতীয় বৃহত্তম বাণিজ্যিক এলাকা, বো এর পরে।
খেলাধুলা
দেশের অন্যান্য অঞ্চলের মত কেনেমাতেও ফুটবল খেলা সবচেয়ে বেশি জনপ্রিয়। এ শহরের দুটি জনপ্রিয় ফুটবল ক্লাব কামবোই ঈগলস ও গেম স্টার্স সিয়েরা লিওন জাতীয় প্রিমিয়ার লীগে খেলে, যা দেশের সর্বোচ্চ ফুটবল লীগ।
চিকিৎসাবিজ্ঞানের রূপরেখা
নিচের রূপরেখাটি চিকিৎসাবিজ্ঞানের একটি সার্বিক চিত্র ও বিষয়ভিত্তিক নির্দেশিকা হিসেবে প্রদান করা হল। চিকিৎসাবিজ্ঞান – আরোগ্য, রোগ নিরাময় বা রোগমুক্তির বিজ্ঞান। রোগের চিকিৎসা ও প্রতিরোধ করে সুস্বাস্থ্য বজায় রাখার উদ্দেশ্যে স্বাস্থ্য সেবা সংক্রান্ত যাবতীয় বিচিত্র পেশাদারী বা বৃত্তিমূলক কর্মকাণ্ড চিকিৎসাবিজ্ঞানের আওতায় পড়েছে।
চিকিৎসকবৃত্তি
চিকিৎসকবৃত্তি
চিকিৎসা সরঞ্জাম
চিকিৎসা উপকরণ
চিকিৎসাবিজ্ঞান শিক্ষা
চিকিৎসাবিজ্ঞান শিক্ষা – চিকিৎসাবৃত্তিতে নিযুক্ত হবার জন্য প্রয়োজনীয় শিক্ষা; হয় চিকিৎসক হবার প্রাথমিক শিক্ষা, পরবর্তীতে অতিরিক্ত প্রশিক্ষণ এবং গবেষণা-বৃত্তি।
চিকিৎসাবৈজ্ঞানিক গবেষণা
চিকিৎসাবৈজ্ঞানিক গবেষণা
অভিযান (১৯৮৪-এর চলচ্চিত্র)
অভিযান রাজ্জাক পরিচালিত ১৯৮৫ সালের নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন খ্যাতনামা সাহিত্যিক সৈয়দ শামসুল হক। এটি তিন বন্ধুর ব্যবসায়িক অভিযানের গল্প। এতে অভিনয় করেছেন নায়ক রাজ রাজ্জাক, জসিম, ইলিয়াস কাঞ্চন, অঞ্জনা রহমান, রোজিনা প্রমুখ।
এই চলচ্চিত্রের চিত্রগ্রাহক মাহফুজুর রহমান খান ৯ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙ্গিন) বিভাগে পুরস্কার অর্জন করেন।
সঙ্গীত
অভিযান চলচ্চিত্রের সঙ্গীত পরিচালনা করেছেন আনোয়ার পারভেজ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, খুরশিদ আলম ও রুনা লায়লা।
মান্দসৌর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২৮ মিটার (১৪০৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মান্দসৌর শহরের জনসংখ্যা হল ১১৬,৪৮৩ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৩% হল ৬ বছর বা তার কম বয়সী।
ফজলুল হক তালুকদার
ফ্লাইট সার্জেন্ট ফজলুল হক তালুকদার একজন বাংলাদেশী মুক্তিযোদ্ধা, মুক্তিযুদ্ধের সংগঠক ও রাজনীতিবিদ ছিলেন। মুক্তিযুদ্ধকালে তিনি ৯ নম্বর সেক্টরে ফ্লাইট লেফটেন্যান্ট পদমর্যাদায় এডজুটেন্ট হিসেবে দায়িত্ব পালন করেন। তার নামে বিএম কলেজে একটি হল আছে। তিনি তৎকালীন বাকেরগঞ্জ-৯ আসনের সংসদ সদস্য ছিলেন।
জন্ম
ফ্লাইট সার্জেন্ট ফজলুল হক ১৯৪২ সালে বরিশাল কোতয়ালী থানার সায়েস্তাবাদ গ্রামে জন্মগ্রহণ করেন। তার পিতার নাম সৈয়দ আলী তালুকদার
পড়াশোনা
তিনি সায়েস্তাবাদ হাইস্কুল থেকে মেট্রিক, বিএম কলেজ থেকে ১৯৬০ সালে বিএ পাস করে ঢাকা বিশ্ববিদ্যালয়ে গণিত বিভাগে ভর্তি হন।
বাংলাদেশের স্বাধীনতায় অবদান
তিনি বাংলাদেশ লিবারেশন আর্মির সদস্য ছিলেন। তাকে আগরতলা যড়যন্ত্র মামলায় গ্রেফতার করা হয়। ১৯৬৯ সালের ১৪ ফেব্রুয়ারি পাকিস্তান সেনাবাহিনী তাঁকে এবং সার্জেন্ট জহুরুল হককে গুলি করে। সার্জেন্ট জহুরুল হক মৃত্যুবরণ করেন। ফজলুল হক কয়েক মাস চিকিৎসার পর সুস্থ হন।
ঐতিহাসিক আগরতলা মামলা
বিমান বাহিনীতে চাকুরীরত অবস্থায় ১৯৬৭ সনের ২১শে ডিসেম্বর পাকিস্তান সরকার আগরতলা ষড়যন্ত্র মামালার অন্যতম অভিযুক্ত হিসেবে ফ্লাইট সার্জেন্ট ফজলুল হককে গ্রেফতার করে(১১ নং অভিযুক্ত)। ৬ মাস নির্যাতন সেলে নানা প্রক্রিয়ায় অত্যাচার নির্যাতন সহ দীর্ঘ ১৪ মাস পাকিস্তানিগোয়েন্দা বাহিনীর ঢাকা সেনানিবাসস্থ নির্যাতন ক্যাম্পে বন্দি ছিলেন। পরবর্তীতে উনসত্তরের ১৫ই ফেব্রুয়ারি তারিখে সার্জেন্ট জহুরুল হক সহ উনাকে হত্যার উদ্দেশ্য গুলি ও উপর্যপুরি বেয়নেট চার্জ করা হয়। প্রায় মৃত অবস্থায় তাঁদের ঢাকা সিএমএইচ এ নেওয়া হয় এবং দীর্ঘক্ষণ মৃত্যুর সাথে পাঞ্জা লড়ে সার্জেন্ট জহুরুল হক মৃত্যু বরণ করেন। শ্বাসরুদ্ধর দীর্ঘ ৫ ঘন্টা জটিল অপারেশনের পর সৌভাগ্যক্রমে প্রায় অলৌকিক ভাবে ফ্লাইট সার্জেন্ট ফজলুল হক প্রাণে বেঁচে যান। অথচ ইতিমধ্যে ঢাকা বিশ্ববিদ্যালয়ের ছাত্র সংগ্রাম পরিষদের কাছে খবর পৌঁছে যে, সার্জেন্ট জহুরুল হক গুরুতর আহত আর ফ্লাইট সার্জেন্ট ফজলুল হক শাহাদাত বরন করেছেন।মিছিলের ভাষা ছিল “ফ্লাইট সার্জেন্ট ফজলুল হকের রক্ত বৃথা যেতে দেব না”। ঢাকা সেনানিবাসেরএই ঘটনার প্রতিবাদে ১৮ই ফেব্রুয়ারি রাজশাহী বিশ্ববিদ্যালয়ের শিক্ষক ডঃ শামসুজ্জোহাসশস্ত্র বাহিনীর গুলিতে নিহত হন।এ ঘটনায় পরিস্থিতি সম্পূর্ণ নতুন মোড় নেয়।গণ আন্দোলনরূপ নেয় গণ অভ্যুত্থানে। গণঅভ্যুত্থানের ফলে ভীত হয় পাকিস্তানি শাসক চক্র ২২শে ফেব্রুয়ারি আগরতলা মামলা তুলে নেন এবং অভিযুক্তদের মুক্তি দেয়।
মুক্তিযুদ্ধের অবদান
ফ্লাইট সার্জেন্ট ফজলুল হক বরিশালে মুক্তিযুদ্ধ সংগঠন করেন এবং ঐতিহাসিক যুনাহারের নেতৃত্ব দেন। অতঃপর পাক বাহিনীর প্রবলআক্রমণের মুখে মুক্তিযুদ্ধ আরও সংগঠিত করার জন্য ভারতে যান এবং ফ্লাইট লেফটেন্যান্ট পদমর্যাদায় ৯নং সেক্টর এর এডজুটেন্ট হিসাবে দায়িত্ব পালন করেন।
কর্মজীবন
ছাত্র অবস্থায় তিনি পাকিস্তান বিমান বাহিনীর প্রশিক্ষণ পদে চাকরি লাভ করেন। কর্মজীবনে তিনি নিন্মলিখিত দায়িত্ব পালন করেছেন:
মৃত্যু
১৯৯৫ সালের ১৬ জানুয়ারি তিনি মৃত্যুবরণ করেন। মৃত্যুকালে তিনি এক পুত্র এক কন্যা ও স্ত্রী খাওলা খাতুনকে রেখে যান।
মোহসিন খান
মোহসিন হাসান খান (محسن خان; জন্ম: ১৫ মার্চ, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৭৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, সিন্ধু, হাবিব ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম পেস বোলিং করতেন মোহসিন খান।
শৈশবকাল
পাকিস্তান নৌবাহিনীর কর্মকর্তা পিতা ও মার্কিন যুক্তরাষ্ট্র থেকে শিক্ষিত মাতা শিক্ষিকা ও উপাধ্যক্ষের সন্তান তিনি। শৈশবকাল থেকেই হরেকরকম ক্রীড়ায় দক্ষ ছিলেন। টেনিস, সাঁতার ও ক্রিকেট খেলায় অংশ নিতেন। এমনকি, এক পর্যায়ে পাকিস্তানের জুনিয়র ব্যাডমিন্টন শিরোপাধারী হন।
১৯৭০-৭১ মৌসুম থেকে ১৯৮৫-৮৬ মৌসুম পর্যন্ত মোহসিন খানের প্রথম-শ্রেণীর খেলোয়াড়ী জীবন চলমান ছিল। মূলতঃ উদ্বোধনী ব্যাটসম্যান হিসেবে খেলতেন। পাশাপাশি কার্যকরী অল-রাউন্ডার হিসেবেও তিনি পরিগণিত হতেন।
আন্তর্জাতিক ক্রিকেট
সমগ্র খেলোয়াড়ী জীবনে ৪৮ টেস্ট ও ৭৫টি ওডিআইয়ে অংশগ্রহণ করেছেন মোহসিন খান। ১৮ জানুয়ারি, ১৯৭৮ তারিখে করাচিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৮৬ তারিখে একই মাঠে সফরকারী ওয়েস্ট ইন্ডিজের বিপক্ষে সর্বশেষ টেস্টে অংশ নেন তিনি।
১৯৮২-৮৩ মৌসুমে লাহোরের গাদ্দাফি স্টেডিয়ামে পাকিস্তানের উদ্বোধনী ব্যাটসম্যান হিসেবে মাঠে নামেন। সফরকারী ভারতের বিপক্ষে দ্বিতীয় ইনিংসে ১৩৫/১ এর মধ্যে তিনি একাই অপরাজিত ১০১ রানের ইনিংস খেলেন। এরফলে, টেস্টে ক্রিকেটে দলীয় সর্বনিম্ন ইনিংসে শতরান করার গৌরবের অধিকারী হন।
দক্ষিণ এশিয়ার স্বল্পসংখ্যক ক্রিকেটারদের অন্যতম হিসেবে অস্ট্রেলিয়া ও ইংল্যান্ডের মাটিতে প্রভূতঃ সফলতার স্বাক্ষর রাখেন। ১৯৮৩-৮৪ মৌসুমে অস্ট্রেলিয়ায় ধারাবাহিকভাবে দুই সেঞ্চুরি করেন। ১৯৮২ সালের শুরুতে লর্ডসে স্বাগতিক ইংল্যান্ডের বিপক্ষে দ্বিশতক করেন। লর্ডসে এটিই যে-কোন পাকিস্তানির প্রথম দ্বি-শতরানের ইনিংস ছিল।
অবসর
২ মার্চ, ২০১০ তারিখে ইকবাল কাসিমের পরিবর্তে পাকিস্তান ক্রিকেট দলের প্রধান নির্বাচক হিসেবে স্থলাভিষিক্ত হন। ২০০৯-১০ মৌসুমে ১২ মাসের জন্য পাকিস্তানের চতুর্থ প্রধান দল নির্বাচক হন। ৩ অক্টোবর, ২০১১ তারিখে পাকিস্তান দলের অন্তর্বর্তীকালীন কোচ হিসেবে নিযুক্তি পান। ডেভ হোয়াটমোরকে ২০১২ সালের শুরুতে স্থায়ীভাবে কোচ হিসেবে নিযুক্ত করলে তিনি অব্যহতি পান।
ব্যক্তিগত জীবন
বলিউডের চলচ্চিত্র তারকা রীনা রায়ের সাথে পরিণয়সূত্রে আবদ্ধ হন ও ভারতীয় চলচ্চিত্র জগতে সংক্ষিপ্ত সময়ের জন্যে অভিনয় করেন। ১৯৮৯ সালে জে পি দত্তের বাটোয়ারায় নায়কের চরিত্রে ছিলেন। ১৯৯১ সালে বলিউডে সর্বাধিক সফল হন। আদিত্য পাঞ্চালী ও বর্ষা আসগাওকরের সাথে মহেশ ভাটের সাথী চলচ্চিত্রে এ সফলতা পান। পরবর্তীতে রীনা রায়ের সাথে বিবাহ-বিচ্ছেদ ঘটে ও পুনরায় বিয়ে করে করাচিতে বসবাস করছেন। রীনা রায়ের সংসারে জান্নাত ও পরবর্তীতে নাম পরিবর্তিত হয়ে সনম নামে এক কন্যা মায়ের সাথে ভারতে বসবাস করছে। এছাড়াও, নব্বুইয়ের দশকে পাকিস্তানে বেশ কয়েকটি চলচ্চিত্রে অভিনয় করেন তিনি।
রাজশাহী সেনানিবাস
রাজশাহী সেনানিবাস বাংলাদেশের রাজশাহী শহরের উপকন্ঠে অবস্থিত বাংলাদেশ সেনা বাহিনীর একটি সেনানিবাস।
কানসু বায়ু খামার
কানসু বায়ু খামার (জুইকান উইন্ড বায়ু বেস নামেও পরিচিত) পশ্চিম চীনের কানসু প্রদেশের নির্মাণাধীন বড় বায়ু খামারগুলোর একটি। কানসু বায়ু খামার প্রকল্পটি কুয়াঝৌ কাউন্টির জিউকুয়ান শহরের কাছে মরুভূমি অঞ্চলের দুটি এলাকায় এবং কানসু প্রদেশের উত্তর-পশ্চিম অংশে উনেম শহরের কাছে গড়ে উঠেছে, এখানে বছরের সব সময়েই বায়ু সম্পদের প্রাচুর্য আছে। এই কেন্দ্রের পরিকল্পিত বিদ্যুৎ উৎপাদন ক্ষমতা ৮ গিগাওয়াট।
বিবরণ
প্রকল্পটি চীনা সরকার কর্তৃক অনুমোদিত ছয়টি বৃহৎ জাতীয় বায়ু প্রকল্পের মধ্যে একটি। কেন্দ্রটিতে ২০২০ সালের মধ্যে আনুমানিক ১২০ বিলিয়ন ইউয়ান (১৭.৫ বিলিয়ন ডলার) ব্যয়ে ২০,০০০ মেগাওয়াট বিদ্যুৎ উৎপাদন ক্ষমতায় পৌঁছানোর আশা করা হচ্ছে। এই প্রকল্পটি ২০টিরও বেশি সংস্থা দ্বারা কুয়াঝৌ কাউন্টির দুটি এলাকাতে, এছাড়া ইউমেন শহরের কাছে বিকশিত হচ্ছে।
নির্মাণ পর্যায়
প্রকল্পটি একাধিক পর্যায়ে বিভক্ত করা হয়। প্রথমে ৩,৮০০ মেগাওয়াট বিদ্যুৎ উৎপাদনের পর্যায়ে ১৮টি ২০০ মেগাওয়াটের বায়ু খামার এবং দুটি ১০০ মেগাওয়াটের বায়ু খামার ছিল। দ্বিতীয় পর্যায়ে ৮,০০০ মেগাওয়াট বিদ্যুৎ উৎপাদনের জন্য ৪০টি ২০০ মেগাওয়াটের বায়ু খামার রয়েছে। পরিকল্পনা করা হয়েছে বায়ু খামারটি থেকে ২০১০ সালের মধ্যে ৫,১৬০ মেগাওয়াট, ২০১৫ সালের মধ্যে ১২,৭১০ মেগাওয়াট এবং ২০২০ সালে ২০,০০০ মেগাওয়াট বিদ্যুৎ উৎপাদিত হবে।
সমন্বিত নিয়ন্ত্রণ কেন্দ্র
১লা মার্চ ২০১২ সালে "বায়ু শক্তি সমন্বয় নিয়ন্ত্রণ ব্যবস্থা" কানসু বায়ু খামার প্রকল্পের ১৮টি বায়ু খামারের আউটপুট সমন্বয় করার জন্য বাস্তবায়িত হয়েছিল, যা মোট ১০ গিগাওয়াটে ট্রান্সমিশন গ্রিডের চাহিদা মেটাতে পাড়ে, তবে ট্রান্সমিশন ১.৫ গিগাওয়াটে সীমিত ছিল। বায়ু শক্তি সমন্বয় নিয়ন্ত্রণ ব্যবস্থাটি আগের চেয়ে প্রতিদিন ১ গিগাওয়াট বেশি উৎপাদন করার অনুমতি দেয় এবং ব্যবস্থার স্থিতিশীলতার উন্নতি করে।
চাহিদা এবং ব্যবহার
অপর্যাপ্ত কয়লা এবং দীর্ঘ-দূরবর্তী পরিবহনে অক্ষমতার জন্য স্থানীয় সরকারের প্রচেষ্টায় কানসু "এখন চীনের বায়ু শক্তি খাতের সর্বোচ্চ অবদানকারী"। জাতীয় শক্তি প্রশাসনের পরিসংখ্যান দেখিয়েছিল যে, ২০১৫ সালে জুইকুয়ানে বাতাসের মাত্রা ৩৯ শতাংশ হ্রাস পেয়েছিল।
বর্তমানে, কানসু সম্পূর্ণ ক্ষমতায় বিদ্যুৎ উৎপাদন থেকে অনেক দূরে এবং বায়ু খামার তার পূর্ণ বিদ্যুৎ উৎপাদন ক্ষমতার অর্ধেকেরও কম বিদ্যুৎ উৎপাদন করছে। এই ঘটনার দুটি প্রধান কারণ হল যে কানসু প্রধান চীনা শহরগুলোর থেকে অনেক দূরে অবস্থিত এবং চীনে বায়ু শক্তির চাহিদা নেই।
কানসু বায়ু খামার গোবি মরুভূমি বরাবর অবস্থিত যেখানে অত্যন্ত উচ্চ বায়ু প্রবাহ আছে। যাহোক, এই অবস্থানটি চীনের উচ্চ জনঘনত্বের বন্দর শহর থেকে প্রায় এক হাজার মাইল দূরে অবস্থিত, যা এই বায়ু শক্তির সবচেয়ে বড় ভোক্তা হিসেবে কাজ করবে।
আব্দুল জব্বার তালুকদার
আব্দুল জব্বার তালুকদার যিনি মাস্টার আবদুল জব্বার তালুকদার বাংলাদেশ জাতীয়তাবাদী দলের রাজনীতিবিদ যিনি তৎকালীন বাকেরগঞ্জ-৭ আসনের সংসদ সদস্য ছিলেন।
রাজনৈতিক জীবন
আব্দুল জব্বার তালুকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-৭ আসন থেকে সংসদ সদস্য নির্বাচিত হন।
মাসুমা রহমান নাবিলা
মাসুমা রহমান নাবিলা একজন বাংলাদেশি টেলিভিশন অনুষ্ঠান উপস্থাপক, মডেল এবং অভিনেত্রী। ২০০৬-এ টিভি উপস্থাপনার মাধ্যমে তিনি কর্মজীবন শুরু করেন। উপস্থাপনা, মডেলিং, টিভি নাটকের পাশাপাশি তিনি তার প্রথম চলচ্চিত্র আয়নাবাজি (২০১৬)-তে অভিনয়ের মাধ্যমে ব্যাপক দর্শকপ্রিয়তা অর্জন করেছেন। এই চলচ্চিত্রে অভিনয়ের জন্য দর্শকদের ভোটে তিনি ২১ এপ্রিল, ২০১৭-এ মেরিল-প্রথম আলো পুরস্কার অনুষ্ঠানে তারকা জরিপে সেরা চলচ্চিত্র অভিনেত্রী নির্বাচিত হন। প্রথম কোন চলচ্চিত্রে অভিনয় করেই তিনি মেরিল-প্রথম পুরস্কারে জিতে নেন তিনি।
প্রারম্ভিক জীবন
নাবিলা সৌদি আরবের জেদ্দায় জন্মগ্রহণ করেন। তার বাবা লুৎফর রহমান সেখানে একটি বেসরকারি ফার্মে একজন নিরীক্ষণ কর্মকর্তা হিসেবে কর্মরত ছিলেন। তিনি সেখানে বাংলাদেশ ইন্টারন্যাশনাল স্কুল এন্ড কলেজ, জেদ্দায় পড়াশোনা করেন। এবং তার মাধ্যমিক স্কুল সার্টিফিকেট (এসএসসি) শেষ করে ঢাকায় চলে আসেন। তিনি ভিকারুননিসা নূন স্কুল অ্যান্ড কলেজে তার উচ্চ মাধ্যমিক স্কুল সার্টিফিকেট (এইচএসসি) সমাপ্ত এবং ব্র্যাক বিশ্ববিদ্যালয় থেকে ইংরেজিতে তার বিএ (অনার্স) সম্পন্ন করেছেন। তিনি বর্তমানে তার মা ও ভাইবোনদের সঙ্গে ঢাকায় বসবাস করছেন।
মডেলিং
নাবিলার মডেলিংয়ে আত্নপ্রকাশ ঘটে ২০০৬ সালে মোস্তফা সরয়ার ফারুকীর পরিচালিত একটি সার্প ব্লেডের বিজ্ঞাপনের মাধ্যমে। এছাড়া তিনি ফেয়ার অ্যান্ড লাভলী, বাংলালিংক থ্রি জি,রবি,ডাবর ভাটিকা হেয়ার অয়েল,আমিন জুয়েলার্সের বিজ্ঞাপনচিত্রে অভিনয় করেন।  বেশ কিছু ম্যাগাজিন এবং খবরের কাগজের প্রচ্ছদে তাকে মডেল হিসেবে দেখা যায়। তিনি ভাটিকা ন্যাচারালস ইউরোপের জন্য একজন ব্র্যান্ড অ্যাম্বাসেডর মনোনিত হন।
অভিনয় জীবন
২০০৬-এ বাংলাভিশনের এবং ক্লাসের বাইরে নামক একটি স্কুল ম্যাগাজিন অনুষ্ঠানের উপস্থাপনার মধ্য দিয়ে মিডিয়া জগতে নাবিলার পথ চলা শুরু হয়।এর পর তিনি এনটিভির লাইভ কুইজ অনুষ্ঠান জানার আছে বলার আছে এবং বাংলাভিশনে প্রচারিত আরজে নিরবের সঙ্গে করেন ‘মিউজিক টুগেদার’ [অনুষ্ঠানটি একই সঙ্গে রেডিও টুডে-তেও প্রচার করা হয়’]। তিনি বিপিএল উদ্বোধনী অনুষ্ঠান এবং আইসিসি বিশ্ব টোয়েন্টি ২০ থেকে ১০০ দিনের কাউন্টডাউনে উপস্থাপনা করেছেন। ২০১১ সালে আরটিভিতে প্রচারিত ‘এক্সট্রা ইনিংস’ পরবর্তীসময়ে ‘ডায়মন্ড ওয়ার্ল্ড লাকি লাইন’ ও এশিয়ান টিভির ‘স্টার ডান্স’ অনুষ্ঠানের উপস্থাপনা করে বেশ পরিচিতি পান নাবিলা। টিভি অনুষ্ঠান ছাড়াও তিনি বিভিন্ন কর্পোরেট শো ও সরকারি-বেসরকারি অনুষ্ঠানের উপস্থাপনা করছেন। নাবিলা জিটিভিতে একটি নাটক ফাইভ ফিমেল ফ্রেন্ডস এ তার নিজের চরিত্রের উপর অভিনয় করেছেন। এই নাটকে অন্য ৪ অভিনেত্রী হলো শ্রীয়া সর্বজয়া, জান্নাতুল ফেরদৌস পিয়া, ডিজে সোনিকা এবং মারিয়া নূর।  এই নাটক মাবরুর রশিদ বান্নাহ, ইমরাউল রাফাত এবং গৌতম কৌরি দ্বারা পরিচালিত হয়।
নাবিলা আয়নাবাজি চলচ্চিত্রে অভিনয়ের মাধ্যমে রুপালি পর্দায় পা রাখেন। হাফ স্টপ ডাউনের প্রযোজনায় ছবিটি নির্মাণ করেন অমিতাভ রেজা চৌধুরী। এতে চঞ্চল চৌধুরী, লুৎফর রহমান জর্জ, হিরা চৌধুরী, শওকত ওসমান এবং গাওসুল আলম শাওন সহ আরো অন্যান্যরা অভিনয় করেছেন। ছবিটি ৩০ সেপ্টেম্বর ২০১৬ মুক্তি পায়।
ডেস্কটপ প্রকাশনা
ডেস্কটপ প্রকাশনা (Desktop publishing, সংক্ষেপে ডিটিপি) হলো ছাপানোর উদ্দেশ্যে পেজ লেআউট দক্ষতা ব্যবহার করে ব্যক্তিগত কম্পিউটার বা ডেস্কটপে ডকুমেন্ট তৈরী করা। আগের টাইপোগ্রাফি ও ছাপানোর তুলনায় ডেস্কটপ প্রকাশনা সফটওয়্যার লেআউট ও আরও উন্নতমানের টাইফোগ্রাফিক টেক্সট সৃষ্টি করতে পারে। এ প্রযুক্তি ব্যক্তিবিশেষ, ব্যবসায় প্রতিষ্ঠান ও অন্যান্য সংগঠনকে নিজেরাই নিজেদের অনেকগুলো বিষয় প্রকাশনার কাজ করে ফেলার সুযোগ করে দেয়। ডিজিটাল টাইপোগ্রাফির মূল বিষয়ও এই ডেস্কটপ প্রকাশনা। বাণিজ্যিক ছাপাখানার খরচ বহন না করেই পর্যাপ্ত দক্ষতা থাকলে, এটি ব্যবহার করে যে কেউ মেনু থেকে ম্যাগাজিন বা বইও উৎপাদন করতে পারে।
ডেস্কটপ প্রকাশনা প্রকাশনা ডকুমেন্ট তৈরী করতে ব্যক্তিগত কম্পিউটার ও হোয়াট য়্যু সি ইজ হোয়াট য়্যু গেট পেজ লেআউট সফটওয়্যারের সম্মিলন ঘটায়। ডেস্কটপ প্রকাশনা পদ্ধতি ওয়ার্ড প্রসেসরের চেয়ে ডিজাইন, লেআউট ও টাইপোগ্রাফির উপর অধিকতর নিয়ন্ত্রণ প্রদান করে।
তেওতা জমিদার বাড়ির দোলমঞ্চ
তেওতা জমিদার বাড়ির দোলমঞ্চ মানিকগঞ্জ জেলার শিবালয় উপজেলায় যমুনা নদীর তীরে তেওতা গ্রামে অবস্থিত একটি মন্দির।
ইতিহাস
মানিকগঞ্জ জেলার ভূমির সর্ববৃহৎ অংশের অধিকারী তেওতা জমিদার পরিবার এই দোলমঞ্চ নির্মাণ করে। রাজবাড়ি সংলগ্ন একটি স্থাপনা ‘নবরত্ন’ নামে পরিচিত ছিল যা পারিবারিক দেবতার উদ্দেশ্যে নির্মিত হয়েছিল। বসন্তকালীন দোলযাত্রা উৎসবের সময় এই মন্দিরটি ব্যবহার করা হত। এছাড়া নবরত্ন মঠে দুর্গাপূজার রঙিন উৎসবও উদযাপিত হত।
স্থাপত্যশৈলী
কাচারি এবং দোলমঞ্চর মধ্যবর্তী পুকুরের পূর্বদিকের পাড়ে দোলমঞ্চটি স্থাপিত। এটি এখনও বেশ ভাল অবস্থায় টিকে আছে। নবরত্ন অংশটি ৫০×৫০ বর্গফুটের একটি বর্গাকার অট্টালিকা যা তিনটি ধাপে নির্মিত। প্রতিটি ধাপ মোট নয়টি ছোট কুটির সদৃশ ‘রত্ন’ দ্বারা শোভিত। রত্নগুলোয় অর্ধবৃত্তাকার তোরণসংযুক্ত প্রবেশমুখ আছে। এর একটি শিলালিপি থেকে জানা যায় এটি ১৮৫৮ সালে নির্মিত হয় এবং ১৮৯৭ সালে ভূমিকম্পে ব্যাপক ক্ষতিগ্রস্ত হয়। পরে ১৯০৬ সালে এটি সংস্কার করা হয়। এর উচ্চতা ৭৫ ফুট।
আশিকাগা হত্যা মামলা
আশিকাগা হত্যা মামলা (足利事件) জাপানের তোচিগি প্রশাসনিক অঞ্চলের অন্তর্গত আশিকাগা শহরে ঘটেছিল, ঘটনার বিবরণ অনুযায়ী ১৯৯০ সালের ১২ই মে, ৪ বছর বয়সী বালিকা, মামি মাতসুদা পাচিনকো পার্লার (ভিডিও গেম খেলার পার্লার) থেকে নিখোঁজ হয়, এবং তাকে ওয়াটারেস নদীর কাছে মৃত অবস্থায় পাওয়া যায়। এই মামলাটি উত্তর কান্টো ধারাবাহিক কিশোরী অপহরণ ও হত্যা মামলার অংশ।
১৯৯১ সালে, তোশিকাজু সুগায়াকে গ্রেপ্তার করা হয়েছিল এবং প্রাথমিক ডিএনএ প্রমাণের ভিত্তিতে হত্যার জন্য তাঁকে দোষী সাব্যস্ত করা হয়েছিল। কিন্তু, ২০০৭ সালে, সাংবাদিক কিয়োশি শিমিজু আবিষ্কার করেছিলেন যে ডিএনএ পরীক্ষা পদ্ধতিটি যথাযথ নয়। পূর্ববর্তী প্রতিবেদনের জন্য পুরস্কার জেতার পরে শিমিজুকে মামলাটি তদন্ত করার সুযোগ দেওয়া হয়েছিল। ২০০৯ সালে, যখন সুগায়ার ডিএনএ প্রমাণের পরিপ্রেক্ষিতে আবার পরীক্ষা করা হয়েছিল, এটি নিশ্চিতভাবে দেখা গিয়েছিল যে সুগায়া নির্দোষ। সতের বছর কারাভোগের পর ২০০৯ সালের মে মাসে তিনি মুক্তি পান। এর ওপরেও, অভিশংসকের দপ্তর রায় দেয় যে সংবিধানের সীমাবদ্ধতা সময় পার হয়ে যাবার পর থেকে অপরাধের অপরাধীকে আর বিচারের আওতায় আনা যাবে না। তবে দেখা গেল যে, সামগ্রিক উত্তর কান্টো মামলার শেষ মামলার ক্ষেত্রে সময় সীমাবদ্ধতা তখনও পার হয়নি, এবং প্রধানমন্ত্রী নাওতো কান সহ একাধিক সরকারি কর্মকর্তা পুলিশকে প্ররোচিত করে ছিলেন এই মামলার সমাধান করার জন্য।
ধারাবাহিকভাবে হত্যা
১৯৭৯ সাল থেকে ২০০৫ সাল পর্যন্ত আশিকাগা শহরের আশেপাশে অল্পবয়সী মেয়েদের হত্যার ধারাবাহিক ঘটনা ঘটেছিল। তোশিকাজু সুগায়াকে গ্রেফতার করা হয়েছিল এবং ১৯৯০ সালের মামলায় অভিযুক্ত করা হয়েছিল।
এছাড়াও, গুনমা প্রশাসনিক অঞ্চলে, প্রশাসনিক অঞ্চলের সাথে আশিকাগা শহরের সীমান্তে ওহতা শহরে দুটি কিশোরীর হত্যার ঘটনা ঘটেছিল,।
নাইজেরিয়ার ইতিহাস
নাইজেরিয়ার ইতিহাস -এর সূত্রের খোঁজ পাওয়া যেতে পারে ১১০০ খ্রিস্টপূর্বে মধ্য প্রাচ্য থেকে আফ্রিকা জুড়ে বসতি স্থাপনকারী বণিকদের মাধ্যমে। আজকের নাইজেরিয়া হিসাবে পরিচিত স্থানটিতে এক সময় বহু প্রাচীন আফ্রিকান সভ্যতা গড়ে উঠেছিল। যেমন নৃ সাম্রাজ্য, বেনিন সাম্রাজ্য, এবং ওয়ো সাম্রাজ্য। প্রায় একাদশ শতাব্দীতে বর্নো সাম্রাজ্য (১০৬৮ খ্রিস্টাব্দ) থেকে হাউসা যুক্তরাষ্ট্র (১৩৮৫ খ্রিস্টাব্দ) পর্যন্ত সময়কালে তাঁদের মাধ্যমে ইসলাম নাইজেরিয়ায় পৌঁছোয়।    অপর দিকে খ্রিস্টান (ধর্ম) নাইজেরিয়ায় এসেছিল ১৫ ম শতাব্দীতে পর্তুগাল থেকে আসা আগস্টিনিয়ান এবং কাপুচিন সন্ন্যাসীদের মাধ্যমে। এই অঞ্চলটিকে সোনহাই সাম্রাজ্য-ও দখল করেছিল।
১৮৫১ সালে ব্রিটিশ বাহিনী লেগোস আক্রমণ করে এবং ১৮৬৫ সালে আনুষ্ঠানিকভাবে তাকে সংযুক্ত করে। ১৯০১ সালে নাইজেরিয়া একটি ব্রিটিশ শাসিত রাজ্যে পরিণত হয়। ১৯৬০ সালে নাইজেরিয়ার স্বাধীনতা আন্দোলন সফল হওয়ার আগে পর্যন্ত স্থায়ী হয়েছিল সেই উপনিবেশিক শাসন কাল। ১৯৬৩ সালে নাইজেরিয়া প্রথম প্রজাতন্ত্রে পরিণত হয়। কিন্তু তিন বছর পরে এক রক্তাক্ত অভ্যুত্থানের পরে সামরিক শাসন জারি হয়। পরবর্তী কালে ১৯৬৭ সালে একটি বিচ্ছিন্নতাবাদী আন্দোলন বিয়াফ্রা প্রজাতন্ত্র গঠন করে যাতে শুরু হয় তিন বছরের নাইজেরিয়ান গৃহযুদ্ধ। ১৯৭৯ সালে নতুন সংবিধান রচনার পরে নাইজেরিয়া আবার প্রজাতন্ত্র হয়ে ওঠে। এবারও প্রজাতন্ত্রটি স্বল্পস্থায়ী ছিল। কারণ সামরিক শক্তি পুনরায় ক্ষমতা দখল করে এবং আরও চার বছর রাজত্ব করে। ১৯৯৩ সালে একটি নতুন প্রজাতন্ত্র প্রতিষ্ঠা করার পরিকল্পনা করা হয়েছিল কিন্তু জেনারেল সানী আবাচা কর্তৃক সেটিকে বাতিল করে দেওয়া হয়েছিল। ১৯৯৮ সালে আবাচা মারা যান এবং পরের বছর একটি চতুর্থ প্রজাতন্ত্র প্রতিষ্ঠিত হয়। এর ফলে বিগত তিন দশকের অবিচ্ছিন্ন সামরিক শাসনের অবসান ঘটে।
হাউসা রজত্ব
হাউসা রজত্ব হ'ল নাইজার নদী এবং চাদ হ্রদের মধ্যে অবস্থিত হাউসা জনগোষ্ঠী দ্বারা শুরু করা রাজ্যগুলির একটি সমষ্টি। তাদের ইতিহাস প্রতিফলিত হয়েছে বায়জিদ্দা কিংবদন্তি দ্বারা যাতে বাগদাদী নায়ক বায়জিদ্দার দুঃসাহসিকতার বর্ণনা পাওয়া যায়। তিনি দৌরা এর কূপে একটি সাপ হত্যা করেন এবং স্থানীয় রানী মাগাজিয়া দৌরামা এর সাথে বিবাহ বন্ধনে আবদ্ধ হয়েছিলেন। নায়কের এক সন্তান বাও ছিলেন রানীর সাথে এবং রানীর দাসীর সাথে ছিলেন আরেকটি সন্তান কারবাগারী।
সারকি পুরাণ
বায়জিদ্দা কিংবদন্তি অনুসারে হাউসা রাজ্যগুলি বায়জিদ্দার পুত্রদের দ্বারা প্রতিষ্ঠিত হয়েছিল। একজন রাজকুমারের কথা পাওয়া যাঁর উৎস ঐতিহ্যের সাথে পৃথক ছিল। সরকারী অনুশাসন তাঁকে নথিবদ্ধ করেছে যে তিনি দৌরার শেষ কাবারা-কে বিয়ে করেছিলেন এবং মাতৃতান্ত্রিক শাসনের মধ্যেই তিনি হাউসার লোকদের উপর রাজত্ব করেছিলেন। সমসাময়িক ঐতিহাসিক পণ্ডিতরা এই কিংবদন্তিকে আফ্রিকার সেই অঞ্চলের অনেকের মতোই রূপক হিসাবে দেখেন যা সম্ভবত কোনও বড় ঘটনা যেমন ক্ষমতাসীন রাজবংশের পরিবর্তনের মতো ঘটনার ইঙ্গিত দান করে।
আন্তর্জাতিক জাদুঘর দিবস
থাম্ব|থমাস হোকের বানানো একটি শিল্পকর্ম যা আন্তর্জাতিক জাদুঘর দিবস উপলক্ষে অস্ট্রিয়ায় প্রদর্শিত হয়েছিল। আন্তর্জাতিক জাদুঘর দিবস হল প্রতি বছরের ১৮ মে বা তার কাছাকাছি সময়ে অনুষ্ঠিত একটি আন্তর্জাতিক দিবস। আন্তর্জাতিক জাদুঘর পরিষদ এটির সমন্বয় করে থাকে। প্রতি বছর একটি নির্দিষ্ট বিষয়কে প্রতিপাদ্য করে দিবসটি আয়োজন করা হয়। আন্তর্জাতিকভাবে যাদুঘরগুলি যে সব সমস্যার মুখোমুখি হয় সেগুলিকে প্রতিফলিত করে বা কোনও প্রাসঙ্গিক আবহকে কেন্দ্র করে প্রতিবছর প্রতিপাদ্য পরিবর্তন করা হয়।
ইতিহাস
আন্তর্জাতিক জাদুঘর পরিষদের আহ্বানে ১৯৭৭ সালে প্রথম আন্তর্জাতিক জাদুঘর দিবস পালন করা হয়।
প্রতি বছর, বিশ্বব্যাপী যাদুঘরের ভূমিকা প্রচারের জন্য এই দিবসে অংশগ্রহণের জন্য আন্তর্জাতিকভাবে যাদুঘরগুলোকে আমন্ত্রণ জানানো হয়। বার্ষিক প্রতিপাদ্য, ইভেন্ট এবং ক্রিয়াকলাপের মাধ্যমে জাদুঘরগুলো এই দিবস আয়োজন করে। ১৯৯২ সালে এই আয়োজনের জন্য একটি বার্ষিক প্রতিপাদ্য প্রথম গৃহীত হয়। ১৯৭৭ সালে প্রথম আন্তর্জাতিক পোস্টার তৈরি করা হয়, এবং সেই বছর ২৮টি দেশ তা অভিযোজন করে।
খাগরিয়া ইউনিয়ন
খাগরিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
আয়তন
খাগরিয়া ইউনিয়নের আয়তন ২১৩৯ একর (৮.৬৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী খাগরিয়া ইউনিয়নের লোকসংখ্যা ২৬,৮৩১ জন। এর মধ্যে পুরুষ ১২,৯০৮ জন এবং মহিলা ১৩,৯২৩ জন।
প্রশাসনিক কাঠামো
খাগরিয়া ইউনিয়ন সাতকানিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
নামকরণ ও ইতিহাস
উনবিংশ শতাব্দীর শুরুতে এ এলাকায় খাগড়া বন ছিল। খাগড়া বন থাকার কারণে এ গ্রামটিকে খাগরিয়া নামকরণ করা হয়েছে। এরপর সাতকানিয়া থানার খাগরিয়া ও নলুয়া ইউনিয়নের অধিবাসীদের নিয়ে ব্রিটিশ আমলে খাগরিয়া নলুয়া ইউনিয়ন পরিষদ নামকরণ করা হয়। পরে ১৯২২-২৩ ইং সালে খাগরিয়া ইউনিয়নের আলাদা নামকরণ করে ২নং খাগরিয়া ইউনিয়ন পরিষদ নাম রাখা হয়।
শিক্ষা ব্যবস্থা
খাগরিয়া ইউনিয়নের সাক্ষরতার হার ৪২.৩৭%। এ ইউনিয়নের ২টি মাধ্যমিক বিদ্যালয়, ৩টি দাখিল মাদ্রাসা, ৩টি অন্যান্য মাদ্রাসা ও ৭টি প্রাথমিক বিদ্যালয় রয়েছে।
যোগাযোগ ব্যবস্থা
খাগরিয়া ইউনিয়নে যোগাযোগের প্রধান ২টি সড়ক দোহাজারী-নলুয়া সড়ক ও দোহাজারী-বৈলতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
খাগরিয়া ইউনিয়নে ৩৫টি মসজিদ, ৮টি ঈদগাহ ও ৬টি মন্দির রয়েছে।
স্বাস্থ্য
খাগরিয়া ইউনিয়নে ৩টি কমিউনিটি হাসপাতাল রয়েছে।
খাল ও নদী
খাগরিয়া ইউনিয়নের দক্ষিণাংশ দিয়ে বয়ে চলেছে সাঙ্গু নদী।
হাট-বাজার
খাগরিয়া ইউনিয়নের প্রধান ৩টি হাট-বাজার হল খাগরিয়া ভোরবাজার, খাগরিয়া নুরু মার্কেট এবং চর খাগরিয়া শাহ আমিন সেন্টার।
ডেলাওয়্যার রুট ৩
রুটের বিবরণ
right|thumb|ওয়াশিংটন স্ট্রীটের সম্প্রসারিত অংশের নিকটে দক্ষিণদিকে যাত্রারত ডিই ৩ ডিই ৩ রুটটি হ্যাই রোড এবং এজমুরের নিকটস্থ  আই-৪৯৫ এর সাথে একটি আন্তঃসংযোগ সৃষ্টির মাধ্যমে শুরু হয়। এটি উত্তর-পশ্চিমের চার লেনে বিভক্ত এজমুর রোডের দিকে যাত্রা সুরু করে। আই-৪৯৫ এর সংযোগস্থলের পরে,এটি এমাত্রিকের উত্তরপূর্ব করিডোর অতিক্রম করে এবং বিজনেস এলাকার ইউএস ১৩ রুটকে ছেদ করে। সংযোগস্থলের পূর্বে ,ডিই ৩ তিন লেনের অবিভক্ত রাস্তা  হিসেবে, একটি অধিক বসতিপূর্ন‌ আবাসিক এলাকা অতিক্রম করে, যেখানে দুইটি লেন দক্ষিণদিকে যাত্রারত এবং একটি উত্তরাভিমুখী। রুট দুটি সরু হয়ে  যথাক্রমে পশ্চিম ও উত্তর দিকে মোড় নেয় এবং ইউএস ১৩ বিজ. এর সাথে সংযুক্ত হয়। এই মুহূর্তে, চার লেনের অবিভক্ত ফিলাডেলফিয়া পাইকের সাথে একটি  সম্পাতবিন্দু থেকে ডিই ৩ উত্তরপূর্বকোণে বাঁক নেয়, এবং আবাসিক ও বাণিজ্যিক এলাকায় মাধ্যমে চলতে থাকে। ওয়াশিংটন  স্ট্রীট এক্সটেনশনের (যেটি একটি চার লেন বিভক্ত রোড) মধ্য‌ দিয়ে  বেলেফন্টিতে একটি উত্তর-পশ্চিম বাঁক দ্বার্ডিট, ডিই ৩, ইউএস ১৩ বিজ. থেকে  বিভক্ত হয়। রুটটি মার্স রোড সম্মুখে উত্তরে মোড় নেয়। চার লেন অবিভক্ত রাস্তা এবং এটি বেলভিউ ষ্টেট পার্ক এর পশ্চিম সীমা নির্দেশ করে । রাস্তাটি একটি বিভক্ত সড়কে পরিনত হয় যখন এটা আই-৯৫ এর সাথে বিভক্ত হয়।
বিভক্ত অংশের পরে ডিই ৩ অবিলম্বে, সিএসএক্স এর ফিলাডেলফিয়া জেলা অতিক্রম করে এবং সরু হয়ে একটি দুই লেনের অবিভক্ত রাস্তাইয় পরিনত হয়। এরপরে এটি একটি আবাসিক এলাকা এবং কিছু সংখ্যক বাণিজ্যা‌লয় পাড়ি দেয়।রুটটি উইলসন রোড/ভেলি রোড ও সিলভারসাইড রোডের সাথে একটি দক্ষিণদিকে যাত্রারত লেন লাভ করে। রাস্তাটি উত্তরপূর্বে চলতে থাকে এবং আর্ডেন এর পশ্চিম সীমান্তে গঠন করে । ডিই ৩ আবার উত্তরে মোড় নিয়ে পশ্চিমের এলাকাগুলো ও পূর্বের বনভূমির মধ্য দিয়ে চলতে থাকে এবং ডিই ৯২ এর সাথে একটি সংযোগস্থলে যাত্রা শেষ করে। মার্স রোড একটি অগণনীয় রাস্তা হিসাবে এই ছেদের উত্তর দিকে চলতে থাকে এবং পেন্সি‌লভেনিয়া  সীমান্ত অভিমুখী হয়।
ডি ৩ এর একটি দৈনিক যানচলাচলের বার্ষিক গড় আছে যেটি ছোটো গণনা থেকে শুরু করে, কার রোডের ১৩,৮৯৩ উচ্চ সংখ্যক এবং ওয়াশিংটন স্ট্রিট এক্সটেনশনের ৫,২২১ এর মত নিম্নসংখ্যক যানবাহনের হিসাব করে থাকে।   ডিই ৩ র কোন অংশই ন্যাশনাল হাইওয়ে সিস্টেম এর অন্তর্গত নয়।
ইতিহাস
১৯২০ সালে,  এখনকার ডিই ৩ অস্তিত্ব ছিল  বিভাগীয় সড়ক হিসাবে। চার বছর পরে, রাস্তাটিকে ফিলাডেলফিয়া পাইক এবং হারভি রোডের,  রাজ্য মহাসড়ক হিসেবে উন্নীত করা হয় । রাজ্য মহাসড়কটিকে উত্তরে নামানস রোডের দিকে বাড়ানো হয়েছিল ১৯৩১ সালে। ১৯৬৮ সালে, ডিই ৩ কে মার্স রোডের সাথেসাথে, ইউএস ১৩(যেটি বর্তমানে ইউএস ১৩ বিজ. নামে পরিচিত) থেকে চালানোর মনোনীত করা হয়।  তিন বছর পরে , ডিই ৪ কে ওয়াশিংটন স্ট্রীটের সম্প্রসারিত অংশের দিকে বাড়ানো হয় যা বর্তমানে ডি ৩ নামে পরিচিত।  ১৯৮১ সালে,ডিই ৪ কে ওয়াশিংটন স্ট্রীটের সম্প্রসারিত অংশ থেকে বাদ দেওয়া হয়। তিন বছর পরে, ডিই ৩ কে এজমুরের আই-৪৯৫ এর দিকে বাড়ানো হয়েছিল।. এই সময়ে, একে ইউএস ১৩ বিজনেসের সাথে একটি সম্পাতবিন্দু সৃষ্টি করে, ওয়াশিংটন স্ট্রীটের সম্প্রসারিত অংশ থেকে মার্স রোড পর্যন্ত ডিই ৩ কে পুনর্নির্মাণ করা  হয়, যেটি  দক্ষিণ-পশ্চিম বরাবর এজমুর রোডের সাথে চলার আগে, রুটির বরাবর হয়ে দক্ষিণ-পশ্চিম বরাবর চলতে থাকে।
ক্লিন্ট ম্যাককে
ক্লিনটন জেমস "ক্লিন্ট" ম্যাককে (Clinton James "Clint" McKay; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন ক্লিন্ট ম্যাককে।
খেলোয়াড়ী জীবন
নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন।
অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে।
ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন।
সাফল্যগাঁথা
১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন।
দোগান আলেমদার
দোগান আলেমদার (জন্ম ২৯ অক্টোবর ২০০২) একজন তুর্কি পেশাদার ফুটবলার যিনি লিগ ১ ক্লাব রেনেসের হয়ে গোলরক্ষক হিসেবে খেলেন।
মানেগাঁও
মানেগাঁও (Manegaon) ভারতের মধ্য প্রদেশ রাজ্যের জবলপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মানেগাঁও শহরের জনসংখ্যা হল ৯১৭৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মানেগাঁও এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
আব্দুল ওয়াদুদ সরদার
আব্দুল ওয়াদুদ সরদার বাংলাদেশ জাতীয়তাবাদী দলের রাজনীতিবিদ যিনি তৎকালীন বাকেরগঞ্জ-৮ আসনের সংসদ সদস্য ছিলেন।
রাজনৈতিক জীবন
আব্দুল জব্বার তালুকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-৮ আসন থেকে সংসদ সদস্য নির্বাচিত হন।
এম ইকবাল আর্সলান
এম ইকবাল আর্সলান একজন বাংলাদেশী চিকিৎসক, শিক্ষক ও সংগঠক। তিনি বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের সাবেক সভাপতি ও মৌলিক বিজ্ঞান অনুষদের সাবেক ডিন। ২০১৫ সাল থেকে ২০২২ সাল পর্যন্ত আর্সলান স্বাধীনতা চিকিৎসক পরিষদের (স্বাচিপ) সভাপতির দায়িত্বপালন করেছেন।
শিক্ষা
তিনি ঢাকা মেডিকেল কলেজ থেকে এমবিবিএস ডিগ্রি লাভ করেন। অতঃঃপর প্রাণরসায়নে এম ফিল অর্জন করেন।
কর্ম
আর্সলান বঙ্গবন্ধু শেখ মুজিব মেডিকেল বিশ্ববিদ্যালয়ের প্রাণরসায়ন বিভাগের চেয়ারম্যান ও একই বিশ্ববিদ্যালয়ের মৌলিক বিজ্ঞান অনুষদের ডীনের দায়িত্বপালন করেন।   ২০১৮ সালে তিনি অধ্যাপনা থেকে অবসরগ্রহণ করেন।
গোলাম মুস্তাফা (অভিনেতা)
গোলাম মুস্তাফা (২ মার্চ ১৯৩৪ - ২০ ফেব্রুয়ারি ২০০৩) ছিলেন বাংলাদেশের একজন জনপ্রিয় অভিনেতা ও বিশিষ্ট আবৃত্তিকার। ১৯৬০ সালে ‘রাজধানীর বুকে’ ছবিতে জমিদারের ভূমিকায় প্রথম অভিনয় করেন। মূলত প্রথম ছবি থেকেই তিনি খলনায়ক চরিত্রের একক ও অপ্রতিদ্বন্দ্বী অভিনেতা হিসেবে নিজেকে প্রতিষ্ঠিত করেছিলেন। এছাড়া তিনি অনেক ছবিতে ভিন্ন ভিন্ন চরিত্রে অভিনয় করেছেন। গোলাম মুস্তাফা প্রায় তিন শতাধিক চলচ্চিত্রে অভিনয় করেছিলেন।
প্রারম্ভিক জীবন
গোলাম মুস্তাফা ২ মার্চ ১৯৩৪ সালে বরিশালের দপদপিয়া গ্রামে জন্মগ্রহণ করেন। বাবা ছিলেন সাব-রেজিস্ট্রার। স্কুলজীবন শুরু হয় পিরোজপুর সরকারি উচ্চ বিদ্যালয় থেকে। ম্যাট্রিক পাস করেন খুলনা জিলা স্কুল থেকে। স্কুল-কলেজ জীবনে নাটকে অভিনয় করা তার শখ ছিল। ঢাকায় আসেন পঞ্চাশের দশকের মধ্য সময়ে। সেই থেকে তিনি ঢাকায় স্থায়ী হয়ে গেলেন।
মঞ্চনাটক
১৯৪৫ সালে বরিশাল অশ্বিনী কুমার টাউন হল মঞ্চে বি.ডি হাবিবুল্লাহ রচিত পল্লীমঙ্গল নাটকে তিনি প্রথম অভিনয় করেন। এটাই তার অভিনীত প্রথম মঞ্চ নাটক। পরিণত বয়েসে ষাটের দশকের শুরুতে গোলাম মুস্তাফা নাট্যাভিনয় শুরু করেন। সিনেমা ও নাটক উভয় ক্ষেত্রেই তিনি পারদর্শিতা প্রদর্শন করেন।
টিভি নাটক
গোলাম মুস্তাফা ঢাকা টেলিভিশনের জন্মলগ্ন থেকে নাটকে অভিনয় শুরু করেন। প্রথমদিকে ১৯৬৫ থেকে ১৯৬৯ পর্যন্ত বেশ কয়েকটি নাটকে নায়ক চরিত্রে ছিলেন।
তার অভিনীত উল্লেখযোগ্য টিভি নাটকগুলো হলো:
ব্যক্তিগত জীবন
গোলাম মুস্তাফা ঢাকা টেলিভিশনের জন্মলগ্ন থেকে নাটকে অভিনয় শুরু করেন। প্রথমদিকে ১৯৬৫ থেকে ১৯৬৯ পর্যন্ত বেশ কয়েকটি নাটকে নায়ক চরিত্রে ছিলেন। তিনি তার সহ কর্মী বেতারের অভিনেত্রী হোসনে আরার প্রেমে পড়ে যান। ১৯৫৮ সালে হোসনে আরার সঙ্গে বিবাহবন্ধনে আবদ্ধ হন। তার বড় মেয়ে ক্যামেলিয়া মুস্তাফা একজন আবৃত্তিশিল্পী এবং তার ছোট মেয়ে সুবর্ণা মুস্তাফা বাংলাদেশের একজন অভিনেত্রী। প্রাক্তন জামাই হুমায়ুন ফরীদিও ছিলেন বাংলা চলচ্চিত্রের কিংবদন্তি অভিনেতা।
মৃত্যু
গোলাম মুস্তাফা ২০০৩ সালের ২০ ফেব্রুয়ারি মৃত্যুবরণ করেন।
পুরস্কার
গোলাম মুস্তাফা ১৯৮০ সালে এমিলের গোয়েন্দা বাহিনী চলচ্চিত্রে অভিনয়ের জন্য সেরা পার্শ্বচরিত্র অভিনেতা, এবং ১৯৮৬ সালে শুভদা চলচ্চিত্রে অভিনয়ের জন্য সেরা অভিনেতা এবং ছুটির ফাঁদে (১৯৮৯) চলচ্চিত্রে অভিনয়ের জন্য সেরা পার্শ্ব অভিনেতা বিভাগে জাতীয় চলচ্চিত্র পুরস্কার লাভ করেন। চলচ্চিত্রে অবদানের স্বীকৃতিস্বরূপ তিনি ২০০১ সালে একুশে পদক সম্মানে ভূষিত হন। তিনি বাচসাস পুরস্কারও লাভ করেন। বঙ্গবন্ধু শেখ মুজিব জাতীয় আবৃত্তি পদক (২০২২)     ।
সম্মাননা
আবৃত্তি শিল্পের অবদানের জন্য বাংলাদেশ আবৃত্তি সমন্বয় পরিষদ গোলাম মুস্তাফা আবৃত্তি পদক প্রবর্তন করে। এবং ২০১৭সাল থেকে প্রতি বছর ২০ফেব্রুয়ারি এ পদক প্রদান করা হয়।
জানলুকা মানচিনি
জানলুকা মানচিনি (Gianluca Mancini, ; জন্ম: ১৭ এপ্রিল ১৯৯৬) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
২০১৭ সালে, মানচিনি ইতালি অনূর্ধ্ব-২১ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৯ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
জানলুকা মানচিনি ১৯৯৬ সালের ১৭ই এপ্রিল তারিখে ইতালির পোন্তেদেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মাবেলীকরা লোকসভা কেন্দ্র
মাবেলীকরা লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৫২,৬৬৮ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার সমগ্র কোল্লম জেলার উত্তর-পশ্চিম অংশ, আলেপ্পি জেলার পূর্ব ভাগ ও কোট্টায়ম জেলার দক্ষিণ-পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷
বিধানসভা কেন্দ্র গুলি
লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটি বিধানসভা কেন্দ্র (কুন্নতুর) তফসিলী জাতিদের জন্য সংরক্ষিত।
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র৷ এটি আলেপ্পি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি আলেপ্পি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি আলেপ্পি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র। এটি কোল্লম জেলায় অবস্থিত৷ এটি তপসিলী জনজাতিদের জন্য সংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্র। এটি একটি অসংরক্ষিত আসন। এটি কোল্লম জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্র। এটি একটি অসংরক্ষিত আসন। এটি কোল্লম জেলায় অবস্থিত৷
ডিলান টমাস
থাম্ব ডিলান টমাস, পূর্ণ নাম ডিলান মারলিয়াস থমাস্‌ তিনি ওয়েলস প্রদেশীয় কবি এবং লেখক যার কবিতার মধ্যে একটি হল "Do not go gentle into that good night" এবং "And death shall have no dominion";যেসকল গল্প ও নাটকে তিনি তার কন্ঠ দিয়েছেন Under Milk Wood;এছাড়াও রেডিও সম্প্রচারেও তার কন্ঠ দেওয়া হয়েছে যেমন "A Child's Christmas in Wales" এবং Portrait of the Artist as a Young Dog.
তার জীবদ্দশায় তিনি যতটা বিখ্যাত ছিলেন তার ৩৯ বছর বয়সের অকাল মৃত্যুর পরও তার সেই খ্যাতি রয়ে গেছে । সেই সময় তার খ্যতি অর্জনের জন্য তাকে "ভীষণ, উন্মাত ও ধবংসাত্মক কবি" নামে আখ্যায়ীত করা হয়। তিনি ৩৯ বছর বয়সে নভেম্বর মাসে নিউ ইউর্ক শহরে মারা যান।
ডিলান টমাস সোয়ানসি ওয়েলসে (যুক্তরাজ্যের একটি অঙ্গ রাজ্য) এ ১৯১৪ সালে জন্ম গ্রহণ করে। একজন স্বনাম ধন্য বিশিষ্ট ছাত্র হিসেবে  ১৬ বছর বয়সে সে স্কুল জীবন শেষ করে এবং খুব অল্প সময়ে সাংবাদিকতা পেশায় যুক্ত হয়। তার অনেক লেখাই কৈশর জীবনে প্রকাশিত হয়েছিতল কিন্তু ১৯৩৪ সালে প্রকাশিত "লাইট ব্রেকস হয়ার নো সান শাইন্স"  লেখনীটি সাহিত্যিক বিশ্বের নজরে পরে যায়। যখন তিনি লন্ডনে থাকতেন তখন "ক্যাটলিন ম্যাকনামারা" সাথে পরিচয় হয় যার সাথে থমাস ১৯৩৭ সালে বিবাহ বন্ধনে আবদ্ধ হয়েছিল। ১৯৩৮ সালে তারা লাহার্নে ওয়েলস ফিসিং গ্রামে চলে যায় এবং সেখানে ১৯৪৯ সাল পর্যন্ত তাদের ৩ টি সন্তান সহ দীর্ঘ দিন বসবাস করে ।
টমাস তার লেখনীর মাধ্যমে অনেক কষ্টে আয়-উপার্জন করলেও তিনি জীবিত থাকতেই লেখক হিসেবে যথেষ্ট সুনাম অর্জন করেছিলেন।তিনি ভ্রমণ কথ্য এবং বেতার ব্রডকাস্টের মাধ্যমে তার আয় বাড়িয়েছেন।জনগনের মোনযোগ বাড়ানোর জন্যে তিনি বিবিসি তে কন্ঠ দিতেন ১৯৪০ সালের দিকে এবং তাকে বারবার বিবিসি  এর সাহিত্য দৃশ্যের একটি উপযোগ্য কন্ঠস্বর হিসাবে ব্যবহার করা হত।
টমাস ১৯৫০ সালে সর্ব প্রথম আমেরিকা যান। তার পাঠ্যক্রমগুলি তাকে খ্যাতির একটি সম্মাননা নিয়ে আসলেও, তার আসামাজিক আচরণ ও মদ্য়পায়ী স্বভাবের কারণে তা নস্ট হয়ে যায়। তার সময়ে তাকে আমেরিকার কিংবদন্ত হিসেবে সংযুক্ত করেছিল যাইহোক তবুও তিনি ওয়েলসে বাচ্চাদের ক্রিস্মাস এ  vinyl রেকর্ড করতে যেতেন। তার এই রকম চতুর্থ যাত্রা ছিল নিউ ইয়র্কে ১৯৫৩ সালে, সেখানে তিনি গুরুতর ভাবে অসুস্থ হয়ে পরে এবং কোমায় চলে যায়, তারপর  থেকে তার সুস্থ হওয়ার কোন লক্ষন ই দেখা যায় নি। তিনি ৯ই নভেম্বর ১৯৫৩ সালে মৃত্যুবরণ করেন। তার মৃতদেহ ওয়েলসে ফেরত আনা হয়,
প্রাথমিক জীবন
ডিলান টমাস সোয়ানসি জন্ম গ্রহণ করেন ২৭ অক্টোবর ১৯১৪, তার মা ফ্লোরেন্স হান্নাহ (née Williams; ১৮৮২–১৯৫৮) ছিলেন একজন দর্জী এবং বাবা ডেভিড জন টমাস (১৮৭৬-১৯৫২)ছিলেন শিক্ষক। তার বাবা ইংরেজিতে প্রথম -শ্রেনীর ডিগ্রি অর্জন করেন University College, Aberystwyth থেকে এবং তার ঈচ্ছা ছিল স্থানীয় গ্রামার স্কুলে  grammar schoolসাহিত্যের শিক্ষকতার মাধ্যমে তার অবস্থার উন্নতি করা। টমাসের একজন সহোদর ছিল যার নাম ন্যান্সি মারলিস Nancy Marles (১৯০৬-১৯৫৩) যে টমাসের থেকে ৮ (আট) বছরের বড়। পিতা-মাতা দ্বিভাষিক হওয়া সত্ত্বেও বাচ্চারা ইংরেজিতে কথা বলত এবং ডেভিড তাদের কে বারিতে ওলেসি শেখাতেন। "The Mabinogion"  এর একটি চরিত্র  "Dylan ail Don" এর অনুসারে  টমসের পিতাই ডিলান নামটি রেখেছিলেন, যার অর্থ সমুদ্রের পুত্র। তার নামের মাঝের অংশ Marlais  যা তার চাচা উইলিয়াম টমাসের নামানুসারে রাখা হয়। ডিলান নামটি ওয়েলসি ভাসায় ডালা-আন [ˈdəlan] (Dull-an) নামে উচ্চারন হত যার জন্যে তার মা দুশ্চিন্তায় পরে যায় যে কেও যেন তাকে ডাল-ওয়ান  (Dull-One) নামে ডেকে জ্বালাতন না করে।তার ক্যারিয়ার জীবনের ওয়েলসি বিবিসি  Welsh BBC সম্প্রচারনার শুরুতেই তিনি তার নামের সঠিক উচ্চারনের অভ্যাস করে নিয়েছিলেন।টমাস অ্যাঙ্গেলাইজড উচ্চারণের পক্ষে ছিলেন তাই তিনি প্রথমেই নির্দেশনা দিয়ে দিতেন যে টার নাম ডিলান (Dillan).
টমাসের জন্মের কিছু মাস আগেই তার পিতা মাতা- 5 সি ডব্লিউএমডনকিন রাস্তায় 5 Cwmdonkin Drive লাল ইটের আধা-বিচ্ছিন্ন বাড়িটি  (উপভূমিগুলির সম্মানজনক অঞ্চলের একটি) ক্রয় করেছিলেন এবং সেখানে টমাস ২৩ বছর বয়স পর্যন্ত বসবাস করেছিল।টমাসের শৈশব এর গ্রিস্মের ছুটি গুলা কেটেছে Llansteffan ল্যন্সটেফানে, এখানে টমাস এর মাতৃ সম্পর্কিয় আত্নীয় স্বজন ও ছয় প্রজন্মের বসবাস ও ফার্ম ছিল। তার মায়ের পরিবার, উইলিয়ামস, ওনফ্লাচলান, ললভিংউইন, ম্যাসগভিন এবং পেনকয়েডের মতো খামারে জীবিকা করতেন। টমাসের খালা/মামি আন জন্স (Ann Jones) একটি দুগ্ধ খামার ছিল ফার্নহিলে সেখাঙ্কার  স্মৃতি গুলিকেই ১৯৪৫ সালে কবিতার ভাষায় প্রকাশ করেন "Fern Hill". নামক বইয়ের মাধ্যমে।টমাস শৈশবকালে ব্রঙ্কাইটিস এবং হাঁপানির সমস্যা ছিল এবং সারা জীবন এইগুলির সাথে লড়াই করেছিলেন। টমাস তার মায়ের দ্বারা প্রবৃত্তি হয়েছিল এবং মেয়েলি বালক স্বভাব তৈরি করেছিলেন, এটি একটি বৈশিষ্ট্য যা তিনি যৌবনে পরিণত করেছিলেন এবং তিনি এই দক্ষতার কারণে মানুষের মোনযোগ ও সহানুভুতি অর্জন করতে সক্ষম হয়।টমাসের প্রাথমিক শিক্ষা শুরু হয় মিসেস হলি এর ডেম স্কু্লে dame school,  যা মিরাডোর ক্রিসেন্ট এ একটি বেসরকারী স্কুল এবনফ যা ছিল তার বাড়ি থেকে কয়েকটা রাস্তা পরেই। অনেক আগেই খুব সংক্ষেপে তিনি তাঁর সেখানের  অভিজ্ঞতার বর্ণনা দিয়েছেন: "আমাদের মতো কোনো নামী স্কুল আর কখনও ছিল না, এত দৃঢ় এবং সদয় এবং গালিশের গন্ধ ছিল, পিয়ানো পাঠের মিষ্টি ও বিড়বিড় ধোঁয়াটে সংগীতের সাথে একাকী স্কুলরুমে উপর দিয়ে বয়ে যাওয়া বাতাস ,যেখানে কিছুটা অপরাধের জন্য অনুশোচনা করতে হত - ভূগোলের সময় একটি মেয়ের চুল টানা, ইংরেজি সাহিত্যের সময় টেবিলের নিচে চতুর পায়ের খোচা।"
১৯২৫ সালে মাউন্ট প্লিজেন্ট Mount Pleasant, এ Swansea Grammar School স্কুলে ভর্তি হন যেখানে তার বাবা ইংরেজি সাহিত্যের শিক্ষক ছিলেন। তিনি পড়াশোনাকে প্রাধান্য কম দিয়ে স্কুল বই এর থেকে দূরে সরে গিয়ে অন্য বই পড়তেন। তার প্রথম বছরেই স্কুল ম্যাগাজিনে তার একটি কবিতা ছাপা হয় এবং স্কুল ছাড়ার পুর্বে তিনি অই ম্যাগাজিনের সম্পাদক হয়ে গিয়াছিলেন। তার স্খুল জিবনের শেষ বছরে এসে তার নোট বুকে কবিতা লেখা শুরু করেন। তার প্রথম কবিতা লেখার টারিখ ছিল ২৭ এপ্রিল ১৯৩০ যার নাম ছিল "Osiris, come to Isis" । ১৯২৮ সালের জুন মাসে  St. Helen's Ground;সেন্ট হেলেন্স গ্রাউন্ড এ অনুষ্ঠিত  স্কুল দৌড় প্রতিযোগিতায় বিজয়ী লাভ করেন এবং সেই জয়ের ছবি সংবাদপত্রে ছাপা হয় যা তার মৃত্যুর আগ পর্যন্তও তার সাথে ছিল। ১৯৩১ সালে যখন তার বয়স ১৬ হয় তখন সে স্কুল ছেরে দেয় এবং সাউথ ওয়েলস ডেইলি পোস্টে  South Wales Daily Post সাংবাদিকতার কাজ নেন। টমাস বেশ কয়েক বছর ধরে একজন ফ্রিল্যান্স সাংবাদিক হিসাবে কাজ চালিয়ে যান, সে সময় তিনি সি ডব্লিউএমডনকিন রাস্তার বাড়িতেই থাকতেন এবং তার নোট বুক গুলি লিখতে থাকেন, ১৯৩০-১৯৩৪ সালের মধ্যে ৪(চারটি) বইয়ে ২০০(দুই শত) কবিতা যোগ করেন। ৯০ টির মত কবিতা অই বছর ই প্রকাশ করেছিলেন বাকি গুলা পরবর্তি বছর গুলিতে শেষ করেন।
তার অবসর সময়ের জন্য তিনি মাম্বলিসের "Little Theatre"  লিটিল থিয়েটার "আমাট্যুর ড্রামাটিক দলে জোগ দেন, আপ-ল্যন্ডে সিনেমা দেখতে যেতেন একাকী সোয়ান্সি সমুদ্র তীরে Swansea Bay হাটতেন এবং সোয়ান্সি পাব এ যেতেন বিশেষত মাম্বলিসের এন্টিলোপ ও মেরমেইড হটেল এ যেতেন । কারদোমাহ ক্যফে  Kardomah Café, যা তার অফিসের পাসেই ছিল সেখানে তার সমসাময়ীক কবি ও বন্ধু ভারনন ওয়াটকিন্স  Vernon Watkins এর সাথে পরিচয় হয়। লেখক, গায়ক ও শিল্পিদের দল কে  "The Kardomah Gang" " দ্যা কারদোমাহ গ্যাং"  নামে জানা যেত। ১৯৩৩ সালে টমাস সম্ভবত প্রথম বারের মত লন্ডন সফর করেছিলেন।
টমাস তার কৈশরে অনেক গুলি কবিতা প্রকাশের মাধ্যমে বিখ্যাত হয়েছিল "And death shall have no dominion", "Before I Knocked" এবং "The Force That Through the Green Fuse Drives the Flower" ।
১৯৩৩ সালের মে মাসে New English Weekly পত্রিকায় প্রকাশিত হয় "And death shall have no dominion" । যখন "Light breaks where no sun shines" কবিতা প্রকাশিত হয়  The Listener  দ্যা লিসেনার সাপ্তাহিক ম্যাগাজিনে ১৯৩৪ সালে, তখন তিনজন স্বনামধন্য সাহিত্যিক এর নজরে পরে্‌ তারা হলেন  T. S. Eliot, Geoffrey Grigson এবং Stephen Spender। তারা টমাসের সাথে যোগাযোগ করেন এবং ১৯৩৪ সালের ডিসেম্বরে তার কবিতা সামগ্রী প্রকাশ করেন তাতে মোট ১৮টি কবিতা ছিল। প্র্তেকটি কবিতা দূরদর্শী গুণাবলীর জন্য সমালোচিত হয়েছিল এবং বিখ্যাত সমালোচক ডেসমন্ড হকিন্স লিখেছিলেন যে এই কাজটি ছিল "এ রকম বোমা তিন বছরে একবারই ফাটে"। কবিতা সামগ্রীটি সমালোচকদের দ্বারা প্রশংসিত হয়েছিল এবং সানডে রেফারির দ্বারা পরিচালিত একটি প্রতিযোগিতা জিতেছিল, তার ফলে লন্ডনের কাব্য জগৎ সহ এডিথ সিটওয়েল এবং এডউইন মুর টমাসের নতুন প্রশংসক হয়েছিল। ফোরচুন প্রেস দ্বারা এই কাব্য-সঁচয়ন প্রকাশিত হয়েছিল এবং এক প্রকার অহংকারী প্রকাশক যে তার লেখকদের অর্থ প্রদান করেন না বরং লেখকরা নিজেরাই একটি নির্দিষ্ট সংখ্যক প্রকাশিত অনুলিপি কিনতে হ্ত। ফিলিপ লারকিন সহ অন্যান্য নতুন লেখকরা একই পথে চলতে হত। ১৯৩৫ সালের সেপ্টেম্বরে, টমাসের সাথে দেখা হয় ভার্নন ওয়াটকিন্সের এবং এক আজীবন বন্ধুত্বের নতুন অধ্যার সূচনা হয়েছিল। সেই সময়ে ওয়াটকিন্স লয়েডস ব্যাংকে কর্মরত ছিলেন এবং একদিন টমাস তার বন্ধুদের সাথে ওয়াটকিন্সের পরিচয় করিয়ে দিয়েছিল, যারা এখন দ্য কারডোমাহ গ্যাং নামে পরিচিত। সেই দিনগুলিতে, টমাস প্রায় প্রতেক সোমবারে টম ওয়ার্নারের সাথে সিনেমা দেখতেন, যার সম্প্রতি ওয়াটকিন্সের মতো স্নায়ুবৈকল্যে ভুগছিলেন। সিনেমা দেখার পর, ওয়ার্নার টমাসকে নিয়ে রাতের খাবার খেতেন তার কাকিমার সাথে। একদিন, যখন তিনি একটি সিদ্ধ ডিম পরিবেশন করেন টমাসকে, সে জানত না কীভাবে এটি কেটে খেতে হয় তার ফলে কাকিমা তার জন্য এটির উপরের অংশটি কেটে ফেলে দিতে হয়েছিল। আসলে সারা জীবন টমাসের মা সব কিছু করে দিতেন সে কিছুই জানতেন না, মা এর ভালবাসার এর থেকে বড় উদাহরণ কি হতে পারে।  কয়েক বছর পর, টমাসের স্ত্রী ক্যাটলিনকেও তার জন্য ডিম প্রস্তুত করে দিতেন।  ১৯৩৫ সালের ডিসেম্বরে টমাস দ্বি-মাসিক নতুন শ্লোকটির ১৮ ইস্যু "দ্য হ্যান্ড দ্যাট হ্যান্ড দি পেপারে" কবিতাটি অবদান রেখেছিলেন।  ১৯৩৬ সালে, জে.এম.ডেন্টের দ্বারা প্রকাশিত তার পরবর্তী পঁচিশটি কবিতাও বেশ সমালোচিত প্রশংসা পেয়েছিল। সব মিলিয়ে লন্ডনে যাওয়ার আগে সিডএমডনকিন ড্রাইভে থাকাকালীন তিনি তার অর্ধেক কবিতা লিখেছিলেন। সেই সময় ভারী মদ্যপানের জন্য টমাস খ্যাতি বৃদ্ধি পেয়েছিল।
১৯৩৬ সালের প্রথম দিকে, টমাস ২২ বছর বয়সী স্বর্ণকেশী, আইরিশ এবং ফরাসী বংশোদ্ভূত নীল চোখের নৃত্যশিল্পী ক্যাটলিন ম্যাকনামারা (১৯১৩-৯৪) এর সাথে দেখা হয়েছিল। সে তার বাড়ি থেকে পালিয়ে এসেছিলেন, নাচের পেশা শুরু করেছিলেন এবং ১৮ বছর বয়সী লন্ডন প্যালেডিয়ামের কোরাস লাইনে যোগ দিয়েছিলেন।  ক্যাটলিনের প্রেমী অগাস্টাস জন পরিচয় করিয়ে দেন এবং তাদের লন্ডনের ওয়েস্ট এন্ডের রথবোন প্লেসে হুইটশিফ পাবে প্রথম দেখা হয়েছিল।
শেন কুও
তার অন্যতম কীর্তি, ১০৮৮ খ্রিঃ রচিত স্বপ্ন সরোবর রচনাবলী বা স্বপ্ন প্রবাহ রচনাবলী-তে (夢溪筆談; মেংশি বিতান) শেন প্রথম চৌম্বকীয় সূচীমুখ কম্পাসের বর্ণনা দেন, যা পরবর্তীতে দিক নির্ণয়ের কাজে ব্যবহার হতে শুরু করে। ইউরোপে এই যন্ত্রের আবিষ্কর্তা ছিলেন আলেকজান্ডার নেক্যাম (১১৮৭)। শেন চৌম্বক উত্তর মেরুর দিকে চৌম্বক বিষুবলম্বের মানের ভিত্তিতে প্রকৃত উত্তরের ধারণায় উপনীত হন। নিরালম্ব চৌম্বক সূচ নিয়ে পরীক্ষানিরীক্ষা, ও শেনেরই আবিষ্কৃত মধ্যরেখাতল নির্ণয়ের নিখুঁততর পদ্ধতিতে নির্ণীত ধ্রুবতারা ও প্রকৃত উত্তরের দূরত্বের পরিমাপ এই আবিষ্কারের সহায়ক হয়েছিল। মানবসভ্যতার ইতিহাসে কম্পাস যন্ত্রটিকে দিক নির্ণয়ের ক্ষেত্রে আরও উপযোগী করে তোলার ক্ষেত্রে এটি ছিল এক যুগান্তকারী আবিষ্কার, আর ইউরোপে এই ধারণা পৌঁছেছিল সম্ভবত আরও চারশো বছর পর (১৪৫০ এর কাছাকাছি সময়ে তৈরি জার্মান সূর্যঘড়িতে ব্যবহৃত বিষুবলম্বের ধারণায় প্রাথমিক চীনা কম্পাসের সাথে সাদৃশ্য দেখা যায়)।